stanford-oval/wikipedia huggingface dataset:
Bosnia ja Hertsegovinan presidenttineuvosto
Luettelo presidenttineuvoston kokoonpanosta

| Kausi | Virassa | Jäsenet | Puolue | Kansallisuus |
| --- | --- | --- | --- | --- |
| 1. | 13.10.1996 – 12.10.1998 | Alija Izetbegović | SDA | bosniakit |
| 1. | 13.10.1996 – 12.10.1998 | Momčilo Krajišnik | SDS | serbit |
| 1. | 13.10.1996 – 12.10.1998 | Krešimir Zubak | HDZ BiH | kroaatit |
| 2. | 13.10.1998 – 28.10.2002 | Alija Izetbegović (lokakuuhun 2000) | SDA | bosniakit |
| 2. | 13.10.1998 – 28.10.2002 | Halid Genjac (lokakuu 2000 – maaliskuu 2001) | SDA | bosniakit |
| 2. | 13.10.1998 – 28.10.2002 | Beriz Belkić (maaliskuusta 2001) | SBiH | bosniakit |
| 2. | 13.10.1998 – 28.10.2002 | Živko Radišić | SP | serbit |
| 2. | 13.10.1998 – 28.10.2002 | Ante Jelavić (maaliskuuhun 2001) | HDZ BiH | kroaatit |
| 2. | 13.10.1998 – 28.10.2002 | Jozo Križanović (maaliskuusta 2001) | SDP BiH | kroaatit |
| 3. | 28.10.2002 – 6.11.2006 | Sulejman Tihić | SDA | bosniakit |
| 3. | 28.10.2002 – 6.11.2006 | Mirko Šarović (huhtikuuhun 2003) | SDS | serbit |
| 3. | 28.10.2002 – 6.11.2006 | Borislav Paravac (huhtikuusta 2003) | SDS | serbit |
| 3. | 28.10.2002 – 6.11.2006 | Dragan Čović (maaliskuuhun 2005) | HDZ BiH | kroaatit |
| 3. | 28.10.2002 – 6.11.2006 | Ivo Miro Jović (from March 2005) | HDZ BiH | kroaatit |
| 4. | 1.11.2006 – 17.11.2010 | Haris Silajdžić | SBiH | bosniakit |
| 4. | 1.11.2006 – 17.11.2010 | Nebojša Radmanović | SNSD | serbit |
| 4. | 1.11.2006 – 17.11.2010 | Željko Komšić | SDP BiH | kroaatit |
| 5. | 17.11.2010 – 17.11.2014 | Bakir Izetbegović | SDA | bosniakit |
| 5. | 17.11.2010 – 17.11.2014 | Nebojša Radmanović | SNSD | serbit |
| 5. | 17.11.2010 – 17.11.2014 | Željko Komšić | SDP BiH (-2012) | kroaatit |
| 5. | 17.11.2010 – 17.11.2014 | Željko Komšić | DF (2013-) | kroaatit |
| 6. | 17.11.2014 – 20.11.2018 | Bakir Izetbegović | SDA | bosniakit |
| 6. | 17.11.2014 – 20.11.2018 | Mladen Ivanić | PDP | serbit |
| 6. | 17.11.2014 – 20.11.2018 | Dragan Čović | HDZ BiH | kroaatit |
| 7. | 20.11.2018 – 16.11.2022 | Šefik Džaferović | SDA | bosniakit |
| 7. | 20.11.2018 – 16.11.2022 | Milorad Dodik | SNSD | serbit |
| 7. | 20.11.2018 – 16.11.2022 | Željko Komšić | DF | kroaatit |
| 8. | 16.11.2022– | Denis Bećirović | SDP BiH | bosniakit |
| 8. | 16.11.2022– | Željka Cvijanović | SNSD | serbit |
| 8. | 16.11.2022– | Željko Komšić | DF | kroaatit |
Lähde:
Käännös suomeksi
Charlemagne (rakennus)

| Charlemagne |
| --- | --- |

Osoite:  170, rue de la Loi/Wetstraat
Sijainti:   Bryssel,Belgia
Valmistumisvuosi:  1967
Suunnittelija:  Jacques Cuisinier
Käyttäjä:  Euroopan komissio
Kerrosluku:  15
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Charlemagne on Belgian pääkaupungissa Brysselissä sijaitseva rakennus, jossa toimivat Euroopan komission Talouden ja rahoituksen pääosasto (DG ECFIN), Kauppapolitiikan pääosasto  (DG-TRADE) ja komission tilintarkastusvirasto.
Vuonna 1967 rakennetun rakennuksen suunnitteli Jacques Cuisinier. Se remontoitiin 1995–1998  yhteistyössä saksalaisen arkkitehti Helmut Jahnin kanssa.
Charkula

Charkula on näyttävä intialainen kansantanssi Brajn alueelta, Uttar Pradeshin osavaltiosta. Tanssia tanssitaan Radhan, eli  Krishnan puolison syntymäpäivänä, joka on kolme päivää Holi-juhlapäivän jälkeen. Tanssin esittävät hunnutetut naiset jotka kantavat päänsä päällä suurta monikerroksista puista ympyräisen pyramidin muotoista kynttelikköä eli charkulaa. Jokaisessa charkulassa palaa 108 öljylamppua.
Centre-Val de Loire

Centre-Val de Loire, aiemmin ransk. Centre, on hallintoalue Ranskan keskiosassa. Alueen hallinnollinen pääkaupunki on Orléans. Alueella asuu 2,5 miljoonaa ihmistä. Loirejoki virtaa alueen halki.
Centre-Val de Loire koostuu kuudesta departementista:
Cher (18)
Eure-et-Loir (28)
Indre (36)
Indre-et-Loire (37)
Loir-et-Cher (41)
Loiret (45)
Aiheesta muualla

Aluehallinnon www-sivut
Alueen matkailusivusto
Broken Arrow (albumi)

| Broken Arrow Neil Young |
| --- | --- | --- |

Julkaisun tiedot
 Studio : Plywood Digital, Woodside, CA (paitsi kappale "Baby What You Want Me To Do": Old Princeton Landing, Princeton-By-The-Sea, CA)
 Julkaistu: 2. heinäkuu 1996
 Tuottaja(t): Neil Young
 Tyylilaji: Blues rock, folk rock
 Levy-yhtiö: Reprise
Neil Youngin muut julkaisut
| Mirror Ball 1995 | Broken Arrow 1996 | Silver & Gold 2000 |
Broken Arrow on Neil Youngin 22 studioalbumi ja kahdeksas albumi yhdessä Crazy Horsen kanssa. Albumin viimeinen kappale Baby What You Want Me to Do on live-versio blueslaulaja Jimmy Reedin kappaleesta.
Albumin LP-versio sisältää yhden bonuskappaleen: "Interstate" – 6:24. Se on nauhoitettu Ragged Glory albumin yhteydessä.
Kappaleet

|  | Kappale | Kesto |
| --- | --- | --- |
| 1. | "Big Time" | 7:24 |
| 2. | "Loose Change" | 9:49 |
| 3. | "Slip Away" | 8:36 |
| 4. | "Changing Highways" | 2:28 |
| 5. | "Scattered (Let's Think About Livin')" | 4:13 |
| 6. | "This Town" | 2:59 |
| 7. | "Music Arcade" | 3:59 |
| 8. | "Baby What You Want Me to Do" | 8:08 |
|  | LP-levy |  |
| 9. | "Interstate" | 6:24 |
Kokoonpano

Neil Young – kitara, akustinen kitara, piano, huuliharppu
Frank "Poncho" Sampedro – kitara, taustalaulu
Billy Talbot – basso, tamburiini, taustalaulu
Ralph Molina – rummut, lyömäsoittimet, taustalaulu
Brynne Stephens

Brynne Stephens on yhdysvaltalainen televisiokäsikirjoittaja, joka on käsikirjoittanut enimmäkseen animaatioita. Erityisesti hänet muistetaan työstään He-Manin ja Turtles – mutanttikilpikonnien parista. 1990-luvulla Stephens oli käsikirjoittamassa muun muassa Batmania, Hämähäkkimiestä ja Gargoylesia.
Burman

Burman on muun muassa seuraavien henkilöiden sukunimi:
Alfred Burman (1847–1904), suomalainen merikapteeni, koulunjohtaja ja valtiopäivämies
Jens Burman (s. 1994), ruotsalainen maastohiihtäjä
Johan Jakob Burman (1771–1824), suomalainen soturi
Pauli Burman (1933–2012), suomalainen päätoimittaja, kansanedustaja (sdp)
Pieter Burman vanhempi (1668–1741), hollantilainen kielitieteilijä
Pieter Burman nuorempi (1713–1778),  hollantilainen kielitieteilijä
R. D. Burman (1939–1994), intialainen elokuvamusiikin säveltäjä
Sakari Ruotsalo, ent. Burman (1869–1935), suomalainen näytelmäkirjailija
Vesta Burman, Vesta (s. 1991), suomalainen laulaja ja lauluntekijä
Victor Burman (1865–1941), amerikansuomalainen sanomalehtien toimittaja ja kustantaja
Wilhelm Burman (1897–1969), suomenruotsalainen kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blue Shadow

| Blue Shadow |
| --- | --- |

Kehittäjä:  Natsume
Julkaisija:  Taito
Jakelija:  Nintendo eShop
Julkaistu:  NESJP 10. elokuuta 1990NA tammikuu 1991EU 25. heinäkuuta 1991 Virtual ConsoleNA 14. kesäkuuta 2010EU 9. heinäkuuta 2010
Lajityyppi:  Tasohyppely
Pelimuoto:  Yksinpeli, moninpeli
Ikäluokitus:  PEGI: 12
Alusta:  NES, Virtual Console
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Blue Shadow on Natsumen kehittämä ja Taiton vuonna 1991 NESille julkaisema sivuttain vierivä toimintapeli. Blue Shadow julkaistiin alun perin Japanissa nimellä KAGE. "Kage" on japania ja tarkoittaa "varjoa" (eng. "shadow"). Euroopassa pelin julkaisemisen aikaan vallitsevien ninjutsua ja väkivaltaisia itämaisia itsepuolustuslajeja koskevien ohjesääntöjen vuoksi peli nimettiin Blue Shadowiksi näissä maissa. Muualla peli tunnetaan nimellä Shadow of the Ninja. Pelaajan tavoitteena on pelastaa maailma pahan keisarin alaisuudesta voittamalla järjestyksessä etenevien kenttien viholliset, ja lopulta itse keisarin. Peli tukee korkeintaan kahden pelaajan yhtäaikaista pelaamista.
Juoni

Pelin tapahtumat sijoittuvat vuoteen 2029. Paha, sortava keisari Garuda on ottanut New York Cityn valtaansa ja aiheuttanut monien ihmisten kuoleman. Vastaus sortoa vastaan ovat kaksi 'varjoa' (tai ninjaa), nimiltään Hayate ja Kaede, jotka nousevat Garudaa vastaan pysäyttääkseen tämän.
Pelaaminen

Pelaaja voi valita toisen kahdesta ninjasta: miehen (siniasuinen Hayate) tai naisen (puna-asuinen Kaede). Kumpikin ninja voi juosta, hyökätä, hypätä, kyykistyä ja roikkua kaiteista. Molemmat ninjat aloittavat pelin aseenaan lyhyt miekka, mutta kussakin kentässä on aselaatikoita, joista saa uusia aseita. Laatikoiden sisältö voi myös tehostaa miekkaa tai lisätä pelaajan elinvoimaa. Pelaajan elinvoimamittari hupenee kuiluun pudotessa tai jos pelaaja saa viholliselta osuman. Mikäli pelaaja menettää kaiken elinvoimansa, hänellä on mahdollisuus jatkaa peliä viisi kertaa. Kahden pelaajan yhtäaikaisessa pelissä jatkomahdollisuudet on jaettu kahden pelaajan kesken.
Aiheesta muualla

Shadow of the Ninja classicgaming.com-sivustolla (englanniksi)
Kuva kaksinpelistä
Brynjar Hoff

Brynjar Hoff (s. 1. lokakuuta 1940 Orkdal) on norjalainen oboisti.
Hoff opiskeli muun muassa Oslossa, Tukholmassa ja Pietarissa. Hän soitti Trondheimin sinfoniaorkesterissa ja Trondheimin kamariorkesterissa vuosina 1955–1958, Den Norske Operassa vuosina 1958–1965 ja Oslon filharmonisessa orkesterissa vuosina 1965–1985. Tämän jälkeen hän jatkoi työskentelemistä vapaana taiteilijana. Hoff on esiintynyt solistina muun muassa Yhdysvalloissa, Isossa-Britanniassa, Saksassa ja Espanjassa.
Hoff perusti Oslo Blåsekvintettin vuonna 1961 ja toimi sen jäsenenä vuoteen 1969. Hän on tehnyt levytyksiä orkesterien, kuten Lontoon filharmonisen orkesterin ja English Chamber Orchestran kanssa. Monia teoksia on sävelletty häntä varten. Vuonna 1973 Hoff voitti Spellemann-palkinnon Hindarkvartettenin kanssa.
Bruce Lockhart

Bruce Lockhart
Robert Hamilton Bruce Lockhart (2. syyskuuta 1887 Anstruther, Fife, Skotlanti – 27. helmikuuta 1970) oli brittiläinen toimittaja, diplomaatti, kirjailija, vakooja ja jalkapalloilija.
Lockhart liittyi nuorena Britannian ulkoministeriön palvelukseen ja ennen ensimmäistä maailmansotaa hänet lähetettiin varakonsuliksi Moskovaan Venäjälle. Siellä työskennellessään hän pelasi jalkapalloa Moskovan lähellä sijainneen englantilaisomisteisen Morozovin puuvillatehtaan joukkueessa. Lockhart pelasi jalkapalloa enimmäkseen vuonna 1912, jolloin joukkue voitti Moskovan liigamestaruuden. Hänen veljensä John Lockhart pelasi rugbya Skotlannin maajoukkueessa.
Lockhart oli Britannian Moskovan-pääkonsulina helmikuun vallankumouksen puhjetessa 1917, mutta hän lähti Venäjältä ennen lokakuun vallankumousta samana vuonna. Hän palasi Neuvosto-Venäjälle tammikuussa 1918 pääministeri Lloyd Georgen ja ministeri Alfred Milnerin lähettämänä Ison-Britannian hallituksen edustajana. Lockhart kysyi uuden neuvostohallituksen kantaa japanilaisten kulkemiseen Venäjän halki taisteluun Saksaa vastaan itärintamalle, mutta sai kieltävän vastauksen. Vuonna 1918 Lockhart ja kuuluisa brittiläinen agentti Sidney Reilly pidätettiin epäiltyinä bolševikkien johtajan Vladimir Leninin murhayrityksestä. Lockhart oli vangittuna Neuvosto-Venäjällä ja hänet tuomittiin kuolemaan, mutta hänet vaihdettiin ”salaisten agenttien” vaihtokaupassa venäläisen diplomaatti Maksim Litvinovin kanssa ja palautettiin kotimaahansa.
Lockhart kirjoitti kokemuksistaan omaelämäkerrallisen teoksen Memoires of British Agents vuonna 1934.
Toisen maailmansodan aikana Lockhart oli komentajana brittiläisen propagandan järjestämisessä vihollista vastaan. Hän oli myös brittiläinen yhteysviranomainen Edvard Benešin johtaman Tšekkoslovakian pakolaishallituksen luona. Sodan jälkeen hän jatkoi kirjoittamista, luennoimista ja BBC:n radio-ohjelmien lähettämistä Tšekkoslovakiaan yli kymmenen vuoden ajan.
Lockhart kuoli 83-vuotiaana vuonna 1970.
Aiheesta muualla

Suurta seikkailua. Erään diplomaatin tunnustuksia, Kansan kuvalehti, 10.03.1934, nro 10, s. 22, Kansalliskirjaston digitaaliset aineistot
Eino Palola : Sodan ja rauhan maita (Bruce Lockhartin kirjan "Guns or Butter" esittely), Helsingin Sanomat, 16.11.1938, nro 310, s. 4, Kansalliskirjaston digitaaliset aineistot
Broken Hill

| Broken Hill |
| --- | --- |

 Broken Hill
 Koordinaatit: 31°57′24″S, 141°28′4″E 
Valtio:  Australia
Osavaltio:  Uusi Etelä-Wales
Hallinto:  
 – Hallinnon tyyppi:  Kaupunki, Paikallishallintoalue
 – Pormestari:  Wincen Cuy
Pinta-ala:  
 – Kokonaispinta-ala:  25,7 km²
Väkiluku (2016):  17 589
 – Väestötiheys:  684 as./km²
 
 www.brokenhill.nsw.gov.au 
Infobox OKVirheellinen NIMI-arvo: 
Broken Hill on noin 17 600 asukkaan kaivoskaupunki Uuden Etelä-Walesin osavaltiossa Australiassa. Kaupungin kallioperässä on todennäköisesti maailman rikkaimmat hopea-, lyijy- ja sinkkivarannot, ja tämän johdosta siitä käytetään usein nimitystä "Silver City" ("hopeakaupunki").
Kaupungissa syntyi 1880-luvulla kaivosyhtiö Broken Hill Proprietary Company Limited, josta kasvoi maailman suurin kaivosyhtiö BHP Billiton. Broken Hillista tuli kaupunki vuonna 1907.
Ilmasto

Vuoden lämpimintä aikaa on tammikuu, jolloin keskimääräinen ylin lämpötila on yli 33 °C. Viileintä on kesäkuusta elokuuhun, jolloin keskimääräinen alin jää seitsemän asteen alapuolelle. Sadetta saadaan varsin vähän mutta ympäri vuoden, eniten joulukuussa 29 mm.
Aiheesta muualla

Kuvia tai muita tiedostoja aiheesta Broken Hill Wikimedia Commonsissa
Broken Hillin turismiin painottuneet viralliset verkkosivut (Arkistoitu – Internet Archive)
Noble

| Noble |
| --- | --- |

Perustettu:  1999
Perustaja:  Lee Noble
Avainhenkilöt:  Peter Boutwood (Markkinointijohtaja)
Kotipaikka:   Leicester, Englanti
Toimiala:  autoteollisuus
Tuotteet:  autot
Omistaja:  Stephen James Chellingsworth
Kotisivu:  noblecars.com
Infobox OKVirheellinen NIMI-arvo: 
Noble on Isosta-Britanniasta kotoisin olevan, urheiluautoja valmistavan, Noble Moy Automotive Ltd:n automerkki.
Yritys on perustettu vuonna 1999. Perustajana, pääsuunnittelijana ja omistajana toimii Lee Noble. Yritys on täysin itsenäinen yhtiö ja sen valmistamat autot ovat ns. MR-layout-tyyppisiä (Mid-engine, Rear-wheel drive). Autojen korit valmistetaan Etelä-Afrikassa Hi-Tech Auto -nimisessä yrityksessä, josta ne sitten kuljetetaan Noblen tehtaille Isoon-Britanniaan. Noble itse asentaa autoihin moottorit, jousituksen ja suorittaa muun kokoonpanon.
Keväällä 2006 Noble valmistaa kolmea eri mallia: Uutta M15:sta, Noble M400:sta ja M12 GTO-3R-mallia.
Noble M10 (1999–)

M10 on yrityksen ensimmäinen, vuonna 1999 esitelty malli. Kyseessä on kaksipaikkainen, ainoastaan avoversiona valmistettu urheiluauto. Moottori on 2,5-litrainen vapaastihengittävä kone. Mallin on korvannut Noble M12.
Noble M12 (2000–)

Vuonna 2000 esiteltiin Noble M12. Myös M12 on kaksiovinen ja kaksipaikkainen. Mallia on avoversion (GTC) lisäksi valmistettu myös kolmena erilaisena coupe-mallina (GTO-3, GTO-3R ja toukokuussa 2004 esitelty M400). Kaikissa malleissa on Fordin valmistama Duratec V6 -moottori. Perusversiossa (GTO-3) moottorista irtoaa 310 hv. GTO-3R:n moottorissa on 352 hv ja M400:n 425.
Autot ovat erittäin suorituskykyisiä. Ilmoitetut kiihtyvyyslukemat (0–60 mph) ovat GTO-3R:llä 3,2 s ja M400:lla 2,97 s.
M12 on saanut useita palkintoja. Top Gearin Jeremy Clarkson nimitti auton Driver's Car of the Yeariksi vuonna 2001 ja 2002. Vuoden 2003 joulukuussa samainen henkilö sanoi, M12:n olevan hänen favorite British Car. Lisäksi auto on voittanut muun muassa brittiläisen Autocar-lehden vuosittaisen Grip Challenge-kilpailun ja tullut toiseksi Best Driver's Car -kilpailussa.
Noble M15 (2006–)

M12:n seuraaja, Noble M15 esiteltiin huhtikuussa 2006. M15:n on tarkoitus, päinvastoin kuin M12:n, soveltua jossain määrin myös arkikäyttöön ja normaaliajoon. Suorituskyvystä ei kuitenkaan ole tingitty. Autossa on 3,0-litrainen tuplaturbolla varustettu 455 hevosvoimainen V6-moottori, joka kiihdyttää n. 1250 kg:n painoisen auton 0–60 mph:een alle 3,3 sekunnissa. Kiihtyvyys 0–100 mph on alle 8 sekuntia. Arvioitu huippunopeus on 185 mph (n. 298 km/h). Auton kiihtyvyyteen on panostettu korkeaa huippunopeutta enemmän. Vaihteisto on Grazianon valmistama 6-vaihteinen manuaali. Noblen lisäksi Graziano toimittaa vaihteistoja mm. Aston Martinille, Ferrarille ja Maseratille.
Moottori: 3.0 V6, 2968 cm3, 455 hv @6800 r/min, 616 Nm @4850 r/min, 8,5:1
Alustan luvataan olevan 57 % aikaisempaa jäykempi ja painojakauma on 42/58 %. Auton raideleveys on takan 24 mm aikaisempaa leveämpi. Varustukseen kuuluu mm. ilmastointi, sähköikkunat, kosketusnäytöllä varustettu informaatiokeskus, nahkapenkit, lämmitetty tuulilasi ja sivupeilit. Lisävarustelistalla on mm. autonavigaattori ja metalliväri. Autossa on tavaratilaa yhteensä 300 l (jaettu eteen ja taakse).
Ulkomitat: pituus 4270 mm, leveys 1905 mm (peilien kanssa), korkeus 1116 mm.
Renkaat: Pirelli P-Zero Rossa 225/40x18 (edessä) ja 285/40x19 (takana)
Jarrulevyt: Edessä ja takana 330 mm
Polttoainesäiliö: 70 l
Aiheesta muualla

Wikimedia Commonsissa on kuvia tai muita tiedostoja aiheesta .
www.noblecars.com
Noble M12 GTO-3R
Noble M15
Bobby Vinton’s Greatest Hits of Love

| Bobby Vinton's Greatest Hits of Love Bobby Vinton |
| --- | --- | --- |

Kokoelmalevyn tiedot
 Julkaistu: 1969
 Formaatti: LP
 Tuottaja(t): Billy Sherrill
 Tyylilaji: pop
 Levy-yhtiö: Epic
Bobby Vintonin muut julkaisut
| More of Bobby’s Greatest Hits 1966 | Bobby Vinton's Greatest Hits of Love 1969 | Vinton Sings Vinton 1970 |
Bobby Vinton's Greatest Hits of Love on Bobby Vintonin kokoelma-albumi, joka koostuu laulajan singleistä vuosilta 1967-1969.
Albumi julkaisee kaksi ennen julkaisematonta laulua. Albumin on tuottanut Billy Sherrill sekä äänittynyt Tom Sparkman.[lähde? ]
Kappaleet > Puoli 1

For All We Know - (J. Fred Coots, Sam M. Lewis) - 2:47
Please Love Me Forever - (John Malone, Ollie Blanchard) - 2:37
Halfway to Paradise - (Gerry Goffin, Carole King) - 2:38
To Know You Is to Love You - (Phil Spector) - 2:17
The Days of Sand and Shovels - (Doyle Marsh, B. Reneau) - 3:44
Kappaleet > Puoli 2

I Love How You Love Me - (Barry Mann, Larry Kolber) - 2:28
Just as Much as Ever - (Charlie Singleton, Larry Coleman) - 2:19
Sentimental Me - (Jimmy Cassin, Jim Morehead) - 2:21
Take Good Care of My Baby - (Gerry Goffin, Carole King) - 2:44
When I Fall in Love - (Edward Heyman, Victor Young) - 2:17
Wanted - (Jack Fulton, Lois Steele) - 2:28
Listasijoitukset

Albumilista - Billboard (North America)
| Vuosi | Lista | Sijoitus |
| --- | --- | --- |
| 1969 | The Billboard 200 | 138[lähde? ] |
Carina Bär

| Mitalit | Mitalit | Mitalit |  |
| --- | --- | --- | --- |
|  Bär vuonna 2018 |  Bär vuonna 2018 |  Bär vuonna 2018 |  |
Maa:   Saksa
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | Pariaironelonen |  |
|  Hopeaa | Lontoo 2012 | Pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Chungjiu 2013 | Pariaironelonen |  |
|  Kultaa | Amsterdam 2014 | Pariaironelonen |  |
|  Hopeaa | Aiguebelette 2015 | Pariaironelonen |  |
|  Pronssia | Karapiro 2010 | Pariaironelonen |  |
| EM-kilpailut  | EM-kilpailut  | EM-kilpailut  |  |
|  Kultaa | Sevilla 2013 | Pariaironelonen |  |
|  Kultaa | Poznań 2015 | Pariaironelonen |  |
|  Kultaa | Brandenburg 2016 | Pariaironelonen |  |
|  Hopeaa | Montemor-o-velho 2010 | Pariaironelonen |  |
Carina Bär (s. 23. tammikuuta 1990 Heilbronn) on saksalainen soutaja, olympiavoittaja ja maailmanmestari. Bär saavutti kultaa Rio de Janeirossa 2016 naisten pariaironelosessa. Neljä vuotta aikaisemmin Lontoon olympialaisissa 2012 hän sai olympiahopeaa samassa lajissa. Bär on voittanut myös maailmanmestaruuden pariaironelosessa Chungjiussa 2013 ja Amsterdamissa 2014, MM-hopeaa pariaironelosessa Aiguebelettessä 2015 ja MM-pronssia Karapirossa 2010. Bärillä on kolme Euroopan-mestaruutta pariaironelosessa vuosilta 2013, 2015 ja 2016 sekä EM-hopeaa vuodelta 2010.
Charlbi Dean

| Charlbi Dean |
| --- | --- |
 Charlbi Dean vuonna 2022
Henkilötiedot
Syntynyt: 5. helmikuuta 1990 Kapkaupunki, Etelä-Afrikka
Kuollut: 29. elokuuta 2022 (32 vuotta) New York, New York, Yhdysvallat
Kansalaisuus:   Etelä-Afrikka  Yhdysvallat
Näyttelijä
Aktiivisena:  2010–2022
Aiheesta muualla
IMDb 
Charlbi Dean (5. helmikuuta 1990 Kapkaupunki – 29. elokuuta 2022 New York) oli eteläafrikkalainen näyttelijä ja malli.
Dean esitti Yayan roolin Ruben Östlundin elokuvassa Triangle of Sadness, joka voitti toukokuussa 2022 Cannesin elokuvajuhlien Kultaisen palmun. Ennen tätä hänet tunnettiin parhaiten Syoniden roolista sarjassa Black Lightning. Dean esiintyi myös elokuvissa Spud (2010) ja Don't Sleep (2017). Mallina Dean työskenteli lapsesta saakka. Hänen valokuviaan julkaistiin lehdissä British Vogue, Tatler, Gentlemen's Quarterly ja Cosmopolitan.
Dean loukkaantui vuonna 2009 vakavasti silloisen poikaystävänsä, malli Ashton Schnehagen kanssa auto-onnettomuudessa. Hän selvisi leikkauksella, jossa hänen pernansa jouduttiin poistamaan. 8. huhtikuuta 2022 hän meni kihloihin malli Luke Volkerin kanssa. Dean kuoli 32-vuotiaana newyorkilaisessa sairaalassa bakteerin aiheuttamaan verenmyrkytykseen, joka oli komplikaatio aiemmassa auto-onnettomuudessa poistetun pernan puuttumisesta.
Aiheesta muualla

Charlbi Dean Internet Movie Databasessa. (englanniksi)
Chris Van Allsburg

| Chris Van Allsburg |
| --- | --- |
 Van Allsburg vuonna 2011.
Henkilötiedot
Syntynyt: 18. kesäkuuta 1949 (ikä 75) Grand Rapids, Michigan
Kansalaisuus:  Yhdysvallat
Kirjailija
Pääteokset:  Jumanji (1981) The Polar Express (1985)
Aiheesta muualla
www.chrisvanallsburg.com
Löydä lisää kirjailijoitaKirjallisuuden teemasivulta
Chris Van Allsburg (s. 18. kesäkuuta 1949 Grand Rapids, Michigan, Yhdysvallat) on yhdysvaltalainen kirjailija ja kuvittaja. Hänet tunnetaan useista luomistaan kriitikoiden ylistämistä lastenkirjoista.
Van Allsburg opiskeli Michiganin yliopistossa ja valmistui sieltä Kuvataiteen kandidaatin -tutkinnon kera vuonna 1972. Hän voitti kaksi kertaa Caldecott-mitalin kirjoistaan Jumanji (1981) ja The Polar Express (1985).
Brynen kirkko

| Brynen kirkko Bryne kyrkje |
| --- | --- |
 Kirkko vuonna 2007.
Sijainti:  Time, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1979
Suunnittelija:  Peer Stokholm
Materiaali:  tiili
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Brynen kirkko (norj. Bryne kyrkje) on Timen kunnassa Rogalandin läänissä Norjassa sijaitseva tiilikirkko vuodelta 1979.
Aiheesta muualla

Kuvia tai muita tiedostoja aiheesta Brynen kirkko Wikimedia Commonsissa
Charged GBH

| Charged GBH |
| --- | --- |
 Charged GBH esiintymässä vuonna 2006.
Tiedot
Toiminnassa:  1978–
Tyylilaji:  crossover thrash, hardcore punk, street punk, punk rock
Kotipaikka:   Birmingham, Englanti
Laulukieli:  englanti
Jäsenet:  Colin Abrahall Ross Lomas Colin "Jock" Blyth  Scott Preece
Entiset jäsenet:  Sean McCarthy Andrew "Wilf" Williams  Kai Reder Joseph Montero
Levy-yhtiö:  Clay, Captain Oi!, Anagram, SOS, Cleopatra, Go Kart, Idol, Sanctuary, Castle, Hellcat, Rough Justice / Music For Nations, Roadrunner
Infobox OKNimi-testi OK: 
Charged GBH (usein myös lyhyesti GBH) on brittiläinen punk-yhtye, joka perustettiin vuonna 1978. Nimi "GBH" tulee brittiläisestä lakitermistä "Grievous Bodily Harm" ja Charged lisättiin alkuun, koska saarivaltakunnassa keikkaili jo GBH-niminen heavy-yhtye.
Alkuperäisessä kokoonpanossa soitti seuraavat jäsenet: Colin Abrahall (laulu), Colin Blyth (kitara),  Ross Lomas (basso) ja Andrew Williams (rummut). Heidän ensimmäinen 7" singlensä oli nimeltään No Survivors ja yhtyeen parhaana LP-levynä pidetään vuonna 1982 ilmestynyttä  City Baby Attacked By Rats albumia, joka saavutti englannin listoilla riippumattomalle levymerkille ja hardcore-punk musiikkityylille poikkeuksellisen menestyksellisen sijan 17.
Yhtye keikkailee edelleen.
Tunnetuin kokoonpano

Colin "Col" Abrahall - laulu
Ross Lomas - basso
Colin "Jock" Blyth - kitara
Scott Preece - rummut
Diskografia > Studioalbumit

City Baby Attacked By Rats (1982)
City Baby's Revenge (1984)
Midnight Madness And Beyond (1986)
No Need To Panic (1987)
A Fridge Too Far (1989)
From Here To Reality (1990)
Church of the Truly Warped (1992)
Punk Junkies (1996)
Ha Ha (2002)
Cruel and Unusual (2004)
Perfume and Piss (2010)
Momentum (2017)